Document ID: 32003R0871

Komission asetus (EY) N:o 871/2003,
annettu 20 päivänä toukokuuta 2003,
rehun uuden lisäaineen, manganomangaanioksidin, pysyvästä hyväksymisestä
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna asetuksella (EY) N:o 1756/2002(2), ja erityisesti sen 3 ja 9 d artiklan,
sekä katsoo seuraavaa:
(1) Direktiivissä 70/524/ETY säädetään, että uusia lisäaineita voidaan hyväksyä direktiivin 4 artiklan mukaisesti tehdyn hakemuksen tarkistuksen jälkeen.
(2) On toimitettu hakemus manganomangaanioksidin hyväksymisestä lisäaineena mangaanin lähteenä; yhdiste kuuluu direktiivin 70/524/ETY liitteessä C olevassa II osassa tarkoitettujen hivenaineiden ryhmään.
(3) Eläinten ravitsemusta käsittelevä tiedekomitea antoi 6 päivänä helmikuuta 2002 lausunnon tämän lisäaineen käytöstä rehuissa. Lausunnon mukaan manganomangaanioksidista ei aiheudu riskiä ihmisten tai eläinten terveydelle tai ympäristölle.
(4) manganomangaanioksidin hyväksymistä koskevan pyynnön arviointi osoitti, että kyseinen direktiivin 70/524/ETY 2 artiklan aaaa alakohdassa tarkoitettu lisäaine täyttää saman direktiivin 3 a artiklassa asetetut vaatimukset tämän asetuksen liitteessä kuvattujen edellytysten täyttyessä. Tämä lisäaine pitäisi näin ollen hyväksyä rajoittamattomaksi ajaksi.
(5) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Hyväksytään tämän asetuksen liitteessä mainittu, hivenaineiden ryhmään kuuluva manganomangaanioksidi rehun lisäaineeksi liitteessä säädetyin edellytyksin.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä toukokuuta 2003.

Labels: 17
6